Ribe Stifts Adresseaviser, 1834-02-04
Frankerig. De siden Hertugen af Broglios bekiendte Gienkaldelse i Omløb værende Rygter om en forestaaende Ministerforandring have i den senere Tid vundet fornyet Stycke. Vel er endnu Jntet skeet, hvorved disse Rygter ere blevne stadfæstede; men der er dog slet ikke Mangel paa Anledning til at troe, at en saadan Forandring ikke længere er fjern. Foruden Be as Ministeriums Omstyrtning, som, man venter, ikke vil være uden Virkning paa Pariser-Ministeriet, foruden umiskjendelige Uenighed, som hersker blandt Ministrene, og den mislige stilling, hvori Broglig ved sin Vaklen har sat sig, synes det især at være de forestaaende Raadslagninger og Budgettet og de Afkortninger, som, der er Udsigt til, Kammeret vil foretage ved samme, der bringe Ministrene selv til at tvivle om deres Posters Varighed. Det er nemlig, uagtet al Modstræben, lykket Oppositionen, at faae et ikke saa ubetydeligt Antal af dens Medlemmer ind i Budgetcommissionen. Disse ere Odilon Barrot, Salverte, Echasseriaux, DuboysAime, Roger og Reynard, som ere afgjorte Modstandere af det nuværende Ministerium, og som tilligemed Hr. Mosbourg, Baude og Passy menes at ville paa det Alvorligste modsætte sig Ministeriets og især Krigsministerens overdrevne Fordringer. Hr. Passe, som i Fjor skarpt medtog Marskal Soult, er imod Ministrenes Ønske valgt til Præsident i Commissionen. Det hedder, at denne vil bringe Udgiftsbudgettet for 1835 Harmoni med Jndtægterne, hvilket vil gjøre en Afkortning af omtrent 67 Mill. nødvendig. Bliver denne Plan bragt til Udførelse, vil der ligge et saa afgjort Nederlag for Ministrene, at deres Udtrædelse vil være uundgaaelig. Krigsministerens Forslag om Reserven er af den prøvende Commission bleven forkastet, deels som uforstaaeligt, deels som ødselt. - Efterat de Deputeredes Kammer i nogen Tid havde holdt sine Forsamlinger inden lukte Dørre, havde det d. 24de igjen et offentligt Møde. Forhandlingerne havde ikke synderlig Almeen-Jnteresse: blandt Andet androg Justitsministeren paa at anklage eet af Medlemmerne, Hr. Cabet, som den, der ved et Par, i et offentligt Blad indrykkede, Artikler (hvoraf den ene havde til Overskrift: "Kongens Forbrydelser imod Humanitet" havde fornærmet Hs. Majestæts Person. Den 25de, da Polakkernes Sag skulde for, strømmede Alt til Kammeret, hvor man ventede en Kamp paa Liv og Død. Jmidlertid fik det dog tilsidst en nogenlunde fredelig Ende, idet Kammeret lagde samtlige Bønskrifter, Polakkerne angaaende, tilside og gik over til Dagens Orden. Dog skete dette først, efterat Jndenrigsministeren havde givet følgende Fersikkringer: 1) at de i Havre landede Polakker skulde faae Lov til at forblive i Frankerig; 2, at de til Harwich indløbne 216 Polakker skulde, efter deres Ønske, blive bragte til Algier og indlemmede i Fremmed-Legionen, skjønt Transporten alene vilde koste henimod 80,000 Fr., 3, at de fra Triest til Marseille ankomne Polakker, vel først skulde transporteres til Algier, overeensstemmende med den af dem indgangne Capitulation; men at det siden skulde staae dem frit for at begive sig derfra, hvorhen de maatte finde for godt, dog ikke til Frankerig. - Gazettens ansvarlige Udgiver er dømt til 3 Maaneders Fængsel og 4000 Fr. Bøder for en i Bladet indrykket Epistel til "Ludvig Philip, Hertug af Orleans, første Prinds af Blodet og Kongerigets Generallieutenant.